พิกัด : BTS อุดมสุข โครงการ One Udomsuk
ที่จอดรถ : มี

เพิ่งเปิดตัวไม่นานสำหรับร้านนี้ เป็นร้านอิซากายะ ที่ตกแต่งได้สวยงามตามสไตล์ญี่ปุ่นจริง ๆ เมื่อเดินเข้าไปในร้านจะได้อารมณ์เหมือนเราว้าปมากินอาหารที่ญี่ปุ่นสะงั้น โดยเราสามารถสั่งเป็นอาหารจานเดี่ยวก็ได้ ปิ้งย่างเป็นไม้ก็ได้ แถมด้วยการจิบเหล้า เบียร์ ญี่ปุ่นที่มีให้เลือกหลากหลาย คอแอลกอฮอล์ไม่ควรพลาด ร้านมีสองชั้น ซึ่งชั้นบนมีห้อง private สำหรับคนที่ชอบความเป็นส่วนตัวอีกด้วย สำหรับวันนี้เราลองสุกี้ไก่หม้อไฟในราคาสี่ร้อยกว่า ๆ โดยพนักงานจะนำเตามาวางให้บนโต้ะ พอพนักงานมาเสิร์ฟหม้อไฟ มีความใหญ่มาก เครื่องอัดแน่นเต็มหม้อจริง ๆ น้ำซุปที่เลือกคือซุปไก่ พนักงานแนะนำว่าเราสามารถสั่งข้าวมาใส่ในหม้อได้ คล้าย ๆ กินข้าวตุ๋นไก่ ก็ได้ความอร่อยไปอีกแบบ

